李南星喺2018年同2021年，分別接受香港基督教媒體視博恩節目《星火飛騰》同新傳媒電視節目《神祕嘉賓》接受訪問嘅時候，佢就透露咗當時嘅經歷，話自己當時喺娛樂圈雖然發展唔錯，但都擔心演藝合約會被中斷，所以嘗試自己投資做生意，但就俾人呃咗100萬新加坡元，喺結束自己嘅生意後，佢急於還債（有成200萬新幣）想走捷徑，覺得唔知拍到幾時先可以還嗮，然後佢當時又咁啱拍緊《雙天至尊2》，佢諗住可以好似喺套戲入面咁樣好快贏啲錢返嚟還債，於是就攞住20萬去咗雲頂嘅賭場，仲着埋當時拍劇嘅戲服，當時賭場當佢係VIP咁迎接，但最終都被賭博打敗，債臺高築，高達300萬新幣，走入咗人生谷底。